VAIRENGTE - SAIRANG KAWNGPUI CHUNGCHANG RELIN THUKHAWM,"1461/2024-2025 Dated Aizawl, the 6th August, 2024: Vawiin khan National Highway No 306 leh 06, Vairengte leh Sairang inkara kawngpui laih chung chang relin Chief Minister Pu Lalduhoma hovin CM Conference Hall-ah an thukhawm. Chief Minister chuan, Forest Clearance thilah harsatna kan tawk neuh neuhva, kan harsatna te hi a kaihhnawih mawhphurhna neituten inpawh taka sawiho zel a tha a. Vawiinah hian Vairengte leh Sairang inkar kawngpui kaihhnawih harsatna awm te sawi turin kan insawm a ni. He kawngpui pawimawh tak hi tha taka sial a nih theihnan central sawrkar hruaitute ka be thin a. Vawiina kan thuthlukna te hi kan hriattir ang a, a tul chuan keimah ngei pawhin ka zu umzui ang, a ti. Kal khawm te hian hian hmalak dan tur tha nia an hriatte an sawi a, an meeting minute hi central sawrkar lam hriattir ran ni se, an ti. He meeting-ah hian Pu Vanlalhlana, PWD Minister, Pu Lalthansanga, EF & CC Minister, Pu B. Lalchhanzova, FCS&CA Minister te bakah sawrkar official pawimawh tak tak te, NHIDCL hotute, Environmental NGO Coordination Committee aiawh te, Vairengte leh Sairang inkara Land Owners Association hruaitute an tel a ni. Attachment Loading attachment...",Dated: 6 th Aug 24 12:55 PM,https://dipr.mizoram.gov.in/post/vairengte-sairang-kawngpui-chungchang-relin-thukhawm